om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2019, det årlige beløb for 2018, første tranche for 2018 og et vejledende, ikkebindende overslag over de forventede årlige bidragsbeløb for årene 2020 og 2021

De ovenfor nævnte dokumenter omhandler medlemsstaternes flerårige forpligtelser til at støtte EUF økonomisk. Finansforordningen for 11. EUF fastsætter, at medlemsstaterne regelmæssigt skal indbetale bidrag til EUF mod på forhånd fastsatte finansielle forpligtelser. De regelmæssige bidrag udløses af tekniske rådsafgørelser, der afspejler gennemførelsen af de på forhånd fastsatte finansielle forpligtelser.

I artikel 23, stk. 1, i finansforordningen for 11. EUF fastsættes det, at en medlemsstat, som ikke betaler det skyldige bidrag inden den fastsatte frist, skal betale morarente af ikkebetalte beløb. Ordningen for rentebetalingen fremgår af samme artikel.

I henhold til artikel 22, stk. 1, i finansforordningen for 11. EUF skal indkaldelse af bidrag først opbruge de beløb, som er fastsat for tidligere EUF'er, det ene efter det andet. De indkaldelser af bidrag, der er omhandlet i dette forslag, vedrører derfor beløb, der forvaltes af EIB under den 10. EUF, og beløb, der forvaltes af Europa-Kommissionen under den 11. EUF.

EIB har i overensstemmelse med artikel 52 i finansforordningen for 11. EUF sendt Kommissionen sine ajourførte overslag over forpligtelser og betalinger for de instrumenter, den forvalter.

om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2019, det årlige beløb for 2018, første tranche for 2018 og et vejledende, ikkebindende overslag over de forventede årlige bidragsbeløb for årene 2020 og 2021

under henvisning til traktaten om Den Europæiske Union og traktaten om Den Europæiske Unions funktionsmåde,

under henvisning til Rådets forordning (EU) 2015/323 af 2. marts 2015 om finansforordningen for 11. Europæiske Udviklingsfond ("finansforordningen for 11. EUF"), særlig artikel 21, stk. 2,

under henvisning til forslag fra Europa-Kommissionen, og

ud fra følgende betragtninger:

(1)Kommissionen skal i henhold til proceduren i artikel 21, stk. 2, i finansforordningen for 11. EUF senest den 15. oktober 2017 forelægge et forslag, som angiver a) loftet for det årlige bidragsbeløb for 2019 b) det årlige bidragsbeløb for 2018 c) første tranche af bidraget for 2018 og d) et vejledende, ikkebindende overslag over de forventede årlige bidragsbeløb for årene 2020-2021.

(2)Den Europæiske Investeringsbank har i overensstemmelse med artikel 52 i finansforordningen for 11. EUF den 4. september 2017 sendt Kommissionen sine ajourførte overslag over forpligtelser og betalinger vedrørende de instrumenter, den forvalter.

(3)Ifølge artikel 22, stk. 1, i finansforordningen for 11. EUF skal der ved indkaldelse af bidrag først anvendes beløb, der er fastsat for de forudgående EUF'er. Der bør derfor foretages en indkaldelse af midler under 10. EUF for EIB og 11. EUF for Kommissionen.

(4)I Rådets afgørelse (EU) 2016/2026 af 15. november 2016 om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2018, det årlige beløb for 2017, første tranche for 2017 og et vejledende, ikkebindende overslag over de forventede årlige beløb for årene 2019 og 2020, fastsættes loftet for medlemsstaternes årlige EUF-bidrag for 2018 til 4 550 000 000 EUR for Kommissionen og 250 000 000 EUR for EIB.

(5)I Rådets afgørelse (EU) 2017/1206 af 4. juli 2017 om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder anden tranche for 2017, fastsættes der en nedsættelse af bidraget fra frigjorte midler fra 8. og 9. EUF med et beløb på 200 000 000 EUR —

VEDTAGET DENNE AFGØRELSE:

Artikel 1

Loftet for medlemsstaternes årlige EUF-bidrag for 2019 fastsættes hermed til 4 900 000 000 EUR. Det fordeles med 4 600 000 000 EUR til Kommissionen og 300 000 000 EUR til EIB.

Artikel 2

Medlemsstaternes årlige EUF-bidrag for 2018 fastsættes hermed til 4 800 000 000 EUR. Det fordeles med 4 550 000 000 EUR til Kommissionen og 250 000 000 EUR til EIB.

Artikel 3

De bidrag til Den Europæiske Udviklingsfond, som medlemsstaterne hver især skal indbetale til Europa-Kommissionen og Den Europæiske Investeringsbank som første tranche for 2018, er angivet i tabellen i bilaget til denne afgørelse.

Betalinger af disse bidrag kan kombineres med justeringer, der er resultatet af nedsættelsen af bidraget fra frigjorte midler fra 8. og 9. EUF med et beløb på 200 000 000 EUR efter en justeringsplan meddelt af hver enkelt medlemsstat.

Artikel 4

Det vejledende, ikkebindende overslag over forventede årlige bidragsbeløb for 2020 fastsættes hermed til 4 600 000 000 EUR for Kommissionen og 300 000 000 EUR for EIB og for 2021 til 4 700 000 000 EUR for Kommissionen og 300 000 000 for EIB.

Artikel 5